ᱵᱟᱝᱞᱟᱫᱮᱥ ᱨᱮ ᱛᱤᱨᱞᱟᱹ

ᱵᱟᱝᱞᱟᱫᱮᱥ ᱨᱮ ᱛᱤᱨᱞᱟᱹ ᱠᱚᱣᱟᱜ ᱦᱟᱞᱚᱛ ᱫᱚ ᱯᱟᱹᱪᱷᱞᱟᱹ ᱛᱤᱱᱟᱹᱝ ᱡᱩᱜᱽ ᱠᱷᱚᱱ ᱟᱹᱰᱤ ᱢᱟᱨᱟᱝ ᱟᱹᱨᱩᱯᱷᱮᱨᱟᱣ ᱜᱮ ᱥᱟᱢᱟᱝ ᱛᱮ ᱦᱮᱡ ᱟᱠᱟᱱᱟ ᱾ ᱵᱟᱝᱞᱟᱫᱮᱥ ᱨᱮᱱ ᱛᱤᱨᱞᱟᱹ ᱠᱚ ᱑᱙᱗᱑ ᱨᱮᱭᱟᱜ ᱯᱷᱩᱨᱜᱟᱹᱞ ᱛᱟᱭᱚᱢ ᱟᱭᱢᱟ ᱠᱚ ᱩᱛᱷᱱᱟᱹᱣ ᱟᱠᱟᱱᱟ, ᱡᱟᱦᱟᱸ ᱨᱮ ᱪᱟᱞᱟᱣ ᱮᱱ ᱯᱩᱱ ᱜᱮᱥᱮᱨᱢᱟ ᱨᱮ ᱢᱩᱸᱫᱽ ᱨᱮ ᱱᱚᱣᱟ ᱴᱚᱴᱷᱟ ᱨᱮᱱ ᱛᱤᱨᱞᱟᱹ ᱠᱚ ᱱᱟᱱᱟᱼᱦᱩᱱᱟᱹᱨ ᱥᱚᱨᱠᱟᱨᱤ ᱟᱹᱱᱟᱹᱨᱤ ᱛᱟᱞᱟ ᱛᱮ ᱛᱤᱨᱞᱟᱹ ᱠᱚ ᱞᱟᱹᱜᱤᱫ ᱨᱟᱡᱽᱟᱹᱨᱤ ᱫᱟᱲᱮ, ᱵᱷᱟᱜᱮ ᱠᱟᱹᱢᱤ ᱨᱮᱭᱟᱜ ᱫᱟᱣ, ᱥᱮᱪᱮᱫ ᱨᱮᱦᱚᱸ ᱵᱟᱹᱲᱛᱤ ᱫᱟᱣ ᱠᱚ ᱧᱟᱢ ᱟᱠᱟᱫᱟ ᱾ ᱮᱱᱛᱮᱨᱮᱦᱚᱸ, ᱥᱟᱶᱛᱟ ᱨᱮᱭᱟᱜ ᱟᱹᱨᱤᱪᱟᱹᱞᱤ ᱟᱨ ᱛᱤᱨᱞᱟᱹ ᱠᱚ ᱨᱚᱠᱷᱟ ᱫᱚᱦᱚ ᱨᱮᱭᱟᱜ ᱟᱹᱱᱟᱹᱨᱤ ᱠᱚ ᱱᱟᱯᱟᱭ ᱛᱮ ᱵᱟᱝ ᱢᱟᱱᱟᱣ ᱵᱟᱛᱟᱣ ᱠᱷᱟᱹᱛᱤᱨ, ᱵᱟᱝᱞᱟᱫᱮᱥ ᱨᱮᱱ ᱛᱤᱨᱞᱟᱹ ᱠᱚ ᱦᱮᱨᱮᱞ ᱠᱚ ᱥᱚᱢᱟᱱ ᱢᱟᱹᱱ ᱟᱨ ᱟᱹᱭᱫᱟᱹᱨᱤ ᱧᱟᱢ ᱞᱟᱹᱜᱤᱫ ᱞᱟᱲᱟᱣᱟᱱᱟ ᱛᱚᱸᱜᱮ ᱜᱮ ᱢᱮᱱᱟᱜ ᱛᱟᱠᱚᱣᱟ ᱾

ᱟᱹᱱᱟᱹᱨᱤ ᱵᱟᱵᱚᱛ ᱛᱮ, ᱵᱟᱝᱞᱟᱫᱮᱥ ᱨᱮ ᱢᱤᱫ ᱢᱮᱥᱟᱞ ᱵᱮᱵᱚᱥᱛᱟ ᱢᱟᱱᱟᱣᱚᱜᱼᱟ, ᱡᱟᱦᱟᱸ ᱫᱚ ᱵᱟᱝᱞᱟᱫᱮᱥ ᱟᱡᱟᱜ ᱩᱯᱚᱱᱤᱵᱮᱥ ᱱᱟᱜᱟᱢ ᱠᱷᱚᱱ ᱮ ᱧᱟᱢ ᱟᱠᱟᱫᱟ ᱟᱨ ᱚᱱᱟ ᱥᱟᱶ ᱥᱟᱶᱛᱮ ᱛᱷᱚᱨᱟ ᱜᱟᱱ ᱤᱥᱞᱟᱢᱤᱭᱟᱹ ᱟᱹᱱᱟᱹᱨᱤ ᱦᱚᱸᱭ ᱢᱟᱱᱟᱣ ᱵᱟᱛᱟᱣᱟ, ᱱᱚᱣᱟ ᱠᱚ ᱨᱮᱭᱟᱜ ᱡᱟᱹᱥᱛᱤ ᱜᱟᱱ ᱜᱮ ᱢᱟᱹᱱᱢᱤᱭᱟᱜ ᱟᱯᱱᱟᱨᱟᱜ (ᱵᱮᱠᱛᱤᱜᱚᱛᱚ) ᱵᱟᱵᱚᱛ ᱛᱮ ᱢᱮᱱᱟᱜᱼᱟ ᱾ ᱨᱟᱡᱽᱟᱹᱨᱤ ᱞᱮᱠᱟᱛᱮ, ᱛᱤᱨᱞᱟᱹ ᱠᱚ ᱱᱚᱣᱟ ᱥᱮᱫ ᱛᱮ ᱞᱟᱦᱟᱱᱛᱤ ᱨᱮ ᱢᱮᱱᱟᱜ ᱠᱚᱣᱟ ; ᱑᱙᱘᱘ ᱠᱷᱚᱱ ᱵᱟᱝᱞᱟᱫᱮᱥ ᱨᱮᱱ ᱢᱟᱨᱟᱝ ᱢᱚᱱᱛᱨᱤ ᱫᱚ ᱛᱤᱨᱞᱟᱹ ᱜᱮᱠᱚ ᱵᱟᱪᱷᱟᱣ ᱦᱮᱡ ᱟᱠᱟᱱᱟ ᱾ ᱒᱐᱒᱐ ᱨᱮᱭᱟᱜ ᱦᱤᱥᱟᱹᱵᱽ ᱞᱮᱠᱟᱛᱮ ᱵᱟᱝᱞᱟᱫᱮᱥ ᱨᱮᱱ ᱢᱟᱨᱟᱝ ᱢᱚᱱᱛᱨᱤ, ᱥᱚᱝᱥᱚᱫ ᱨᱮᱱ ᱥᱯᱤᱠᱟᱨ, ᱟᱨ ᱵᱤᱨᱳᱫᱷᱤ ᱱᱮᱛᱟ ᱥᱟᱱᱟᱢ ᱜᱮ ᱛᱤᱨᱞᱟᱹ ᱠᱟᱱᱟ ᱠᱚ ᱾

᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱵᱟᱝᱞᱟᱫᱮᱥ ᱨᱮ ᱗ ᱠᱳᱴᱤ ᱑᱐ ᱞᱟᱠᱷ ᱖᱔ ᱦᱟᱡᱟᱨ ᱛᱤᱨᱞᱟᱹ ᱢᱮᱱᱟᱜ ᱠᱚᱣᱟ ᱾ ᱠᱚᱲᱟ ᱟᱨ ᱠᱩᱲᱤ ᱟᱜ ᱡᱟᱱᱟᱝ ᱡᱟᱹᱱᱤ ᱑᱐᱐.᱒:᱑᱐᱐ ᱾

ᱱᱟᱜᱟᱢ
ᱱᱟᱜᱟᱢ ᱨᱮ ᱱᱚᱣᱟ ᱴᱚᱴᱷᱟ ᱨᱮᱱ ᱛᱤᱨᱞᱟᱹ ᱠᱚᱣᱟᱜ ᱦᱟᱞᱚᱛ ᱚᱠᱛᱚ ᱡᱟᱹᱱᱤ ᱵᱷᱮᱜᱟᱨ ᱵᱷᱮᱜᱟᱨ ᱛᱟᱸᱦᱮ ᱠᱟᱱᱟ, ᱱᱚᱣᱟ ᱫᱚ ᱟᱨᱦᱚᱸ ᱦᱟᱞᱚᱛ ᱫᱚ ᱟᱨᱦᱚᱸ ᱮᱴᱟᱜ ᱮᱴᱟᱜ ᱡᱟᱹᱛᱤ ᱟᱨ ᱫᱷᱚᱨᱚᱢ ᱨᱮᱦᱚᱸ ᱮᱴᱟᱜ ᱮᱴᱟᱜ ᱛᱟᱸᱦᱮ ᱠᱟᱱᱟ ᱾ 
ᱯᱷᱩᱨᱜᱟᱹᱞ ᱞᱟᱦᱟᱸ
᱒᱐ ᱟᱱ ᱯᱤᱲᱦᱤ ᱞᱟᱦᱟ, ᱱᱚᱣᱟ ᱴᱚᱴᱷᱟ ᱨᱮᱱ ᱛᱤᱨᱞᱟᱹ ᱠᱚ, ᱞᱟᱹᱭ ᱜᱟᱱᱚᱜᱼᱟ ᱜᱚᱴᱟ ᱵᱟᱝᱞᱟ ᱨᱮᱱ ᱛᱤᱨᱞᱟᱹ ᱠᱚᱜᱮ ᱟᱠᱚᱣᱟᱜ ᱛᱟᱸᱦᱮ ᱨᱮᱭᱟᱜ ᱴᱷᱟᱶ ᱞᱮᱠᱟᱛᱮ ᱵᱷᱮᱜᱟᱨ ᱵᱷᱮᱜᱟᱨ ᱯᱷᱩᱱᱩᱨᱜᱟᱹᱞ ᱠᱚ ᱟᱸᱜᱚᱡ ᱟᱠᱟᱫᱟ ᱾ ᱡᱟᱦᱟᱸᱭ ᱠᱚ ᱟᱛᱚ ᱫᱤᱥᱚᱢ ᱨᱮᱠᱚ ᱛᱟᱸᱦᱮ ᱠᱟᱱ ᱛᱟᱸᱦᱮᱱᱟ ᱩᱱᱠᱩ ᱫᱚ ᱜᱟᱛᱮ ᱠᱚ ᱥᱟᱶ ᱟᱨ ᱦᱚᱲ ᱠᱚ ᱥᱟᱢᱟᱝ ᱨᱮᱠᱚ ᱫᱟᱬᱟ ᱫᱟᱲᱮᱭᱟᱜ ᱠᱟᱱ ᱛᱟᱸᱦᱮᱱᱟ, ᱟᱨ ᱡᱟᱦᱟᱸᱭ ᱠᱚ ᱥᱚᱦᱚᱨ ᱨᱮᱠᱚ ᱛᱟᱸᱦᱮ ᱠᱟᱱ ᱛᱟᱸᱦᱮᱱᱟ ᱩᱱᱠᱩ ᱫᱚ ᱟᱠᱚᱣᱟᱜ ᱯᱚᱴᱚᱢᱟᱜ ᱛᱮ ᱯᱚᱴᱚᱢ ᱦᱩᱭᱩᱜ ᱠᱟᱱ ᱛᱟᱠᱚ ᱛᱟᱸᱦᱮᱱᱟ ᱾

ᱯᱷᱩᱨᱜᱟᱹᱞ ᱛᱟᱭᱚᱢ

ᱥᱮᱪᱮᱫ ᱟᱨ ᱠᱟᱹᱣᱰᱤᱭᱟᱹᱨᱤ ᱩᱛᱷᱱᱟᱹᱣ
ᱥᱮᱪᱮᱫ
ᱵᱟᱝᱞᱟᱫᱮᱥ ᱨᱮ ᱛᱤᱨᱞᱟᱹ (᱕᱕.᱑%) ᱠᱚᱣᱟᱜ ᱥᱮᱪᱮᱫ ᱫᱚᱨ ᱠᱚᱲᱟ (᱖᱒.᱕%) ᱠᱚ ᱠᱷᱚᱱ ᱠᱚᱢ ᱜᱮᱭᱟ ᱾

ᱪᱟᱞᱟᱣ ᱮᱱ ᱯᱤᱲᱦᱤ ᱠᱚᱨᱮ, ᱵᱟᱝᱞᱟᱫᱮᱥ ᱨᱮᱭᱟᱜ ᱥᱮᱪᱮᱫ ᱟᱹᱨᱤ ᱠᱚ ᱟᱭᱢᱟ ᱩᱛᱷᱱᱟᱹᱣ ᱟᱠᱟᱱᱟ; ᱟᱨ ᱛᱤᱨᱞᱟᱹ ᱠᱚ ᱴᱷᱮᱱ ᱥᱮᱪᱮᱫ ᱨᱮᱭᱟᱜ ᱫᱟᱣ ᱦᱚᱸ ᱰᱷᱮᱨ ᱟᱠᱟᱱᱟ ᱾ ᱑᱙᱙᱙ ᱜᱮᱥᱮᱨᱢᱟ ᱨᱮ, ᱮᱛᱚᱦᱚᱵ ᱤᱛᱩᱱ ᱟᱥᱲᱟ ᱨᱮ ᱛᱤᱨᱞᱟᱹ ᱠᱚᱣᱟᱜ ᱵᱷᱩᱨᱛᱤ ᱟᱹᱰᱤ ᱩᱥᱟᱹᱨᱟ ᱜᱮ ᱰᱷᱮᱨ ᱟᱠᱟᱱ ᱾ ᱱᱤᱛ ᱮᱛᱚᱦᱚᱵ ᱟᱨ ᱞᱟᱛᱟᱨ ᱛᱟᱞᱢᱟ ᱛᱷᱚᱠ ᱨᱮᱭᱟᱜ ᱵᱤᱨᱫᱟᱹᱜᱟᱲ ᱠᱚᱨᱮ ᱠᱚᱲᱟ ᱟᱨ ᱠᱩᱲᱤ ᱠᱚᱣᱟᱜ ᱥᱮᱞᱮᱫ ᱥᱚᱢᱟᱱ ᱥᱚᱢᱟᱱ ᱜᱮᱭᱟ, ᱛᱚᱵᱮ ᱛᱟᱞᱢᱟ (ᱢᱟᱫᱫᱷᱚᱢᱤᱠ) ᱵᱤᱨᱫᱟᱹᱜᱟᱲ ᱛᱟᱭᱚᱢ ᱛᱤᱨᱞᱟᱹ ᱠᱚᱣᱟᱜ ᱥᱟᱭᱠᱚᱲᱟ ᱦᱤᱸᱥ ᱠᱚᱢ ᱦᱤᱡᱩᱜᱼᱟ ᱾

ᱠᱟᱹᱢᱤ ᱨᱮ ᱥᱮᱞᱮᱫ
ᱵᱟᱝᱞᱟᱫᱮᱥ ᱨᱮ ᱛᱤᱨᱞᱟᱹ ᱠᱚ ᱚᱲᱟᱜ ᱨᱮᱭᱟᱜ ᱠᱟᱹᱢᱤ ᱠᱷᱚᱱ ᱮᱦᱚᱵ ᱠᱟᱛᱮ, ᱚᱲᱟᱜ ᱵᱟᱨᱦᱮ ᱨᱮᱭᱟᱜ ᱠᱟᱹᱢᱤ ᱨᱮᱦᱚᱸ ᱡᱚᱯᱲᱟᱣ ᱢᱮᱱᱟᱜ ᱠᱚᱣᱟ ᱾ ᱟᱭᱢᱟ ᱚᱠᱛᱚ ᱜᱮ ᱛᱤᱨᱞᱟᱹ ᱠᱚᱣᱟᱜ ᱠᱟᱹᱢᱤ ᱨᱮᱭᱟᱜ ᱢᱚᱦᱚᱛ ᱵᱟᱝᱠᱚ ᱮᱢᱟᱣᱟᱜᱼᱟ ᱟᱨ ᱵᱟᱝ ᱞᱮᱠᱷᱟᱜᱼᱟ ᱾

ᱚᱛᱼᱦᱟᱥᱟ ᱟᱨ ᱫᱷᱚᱱ ᱨᱮᱭᱟᱜ ᱟᱹᱭᱫᱟᱹᱨᱤ

ᱛᱤᱨᱞᱟᱹ ᱵᱤᱨᱩᱫᱽ ᱨᱮ ᱱᱟᱦᱟᱪᱷᱟᱨ

ᱮᱴᱟᱜ ᱵᱷᱟᱵᱽᱱᱟ ᱠᱚ

ᱪᱤᱛᱟᱹᱨ ᱠᱚ

ᱟᱨᱦᱚᱸ ᱧᱮᱞ ᱢᱮ
 ᱥᱤᱧᱚᱛ ᱨᱮ ᱛᱤᱨᱞᱟᱹ
 ᱵᱟᱝᱞᱟᱫᱮᱥ ᱨᱮ ᱱᱟᱨᱤᱵᱟᱫᱽ

ᱵᱟᱹᱲᱛᱤ ᱯᱟᱲᱦᱟᱣ ᱢᱮ
Nasreen, Taslima (1998). "The contest over gender in Bangladesh". In Herbert L. Bodman; Nayereh E. Tohidi. Women in Muslim Societies: Diversity Within Unity. Lynne Rienner..

ᱵᱟᱨᱦᱮ ᱡᱚᱱᱚᱲ

ᱥᱟᱹᱠᱷᱟᱹᱭᱟᱹᱛ